BOSNA I HERCEGOVINA 
FEDERACIJA BOSNE I HERCEGOVINE
HERCEGOVAČKO NERETVANSKI KANTON	
OPĆINSKI SUD U MOSTARU 
Broj predmeta: 58 0 St 308910 26 St
Mostar, 16.10.2026. godine

 	 
[bookmark: _Hlk224732711]	OPĆINSKI SUD MOSTAR, po stečajnom sudiji Nedimu Kurbegoviću, rješavajući po prijedlogu povjerioca „INSTITUT ZA NAPREDNE TEHNOLOGIJE I SISTEME d.o.o. Sarajevo, Šehovića 9, zastupana po punomoćniku Mehurić Emiru, advokatu iz Gračanice za otvaranje stečajnog postupka nad stečajnim dužnikom REVITA PLANT „BUNA“ d.o.o. Buna, Buna bb, 88 000 Mostar, zakonski zastupnik - direktor Huskić Zlatku, JIB: 4227365740002, MBS 1-886, zastupan po punomoćniku Mirni Avdić, advokatu iz Mostara, nakon obavijesti imenovanog privremenog stečajnog upravnika Elmedine Manso od 16.10.2026. godine, vanraspravno je donio slijedeće:


RJEŠENJE

1. Razrješava se imenovani privremeni stečajni upravnik Elmedina Manso iz Sarajeva, a za novog privremenog stečajnog upravnika se imenuje Siniša Lužaić, Džemala Bijedića 37/9, Sarajevo.

I. Prava i dužnosti privremenog stečajnog upravnika određene su čl. 63. Zakona o stečaju F BiH:

· Privremeni stečajni upravnik dužan je osigurati imovinu stečajnog dužnika i brine se o njoj;
· Privremeni stečajni upravnik dužan je ispitati da li će imovina stečajnog dužnika pokriti troškove postupka i da li postoji razlog za otvaranje stečajnog postupka, te podnijeti izvještaj o svojim nalazima sudu u roku od 30 dana od svog imenovanja;
· Privremeni stečajni upravnik dužan je izvršiti procjenu da li se poslovanje stečajnog dužnika u cjelini ili u pojedinim dijelovima može nastaviti.
· Ukoliko bi nastavkom poslovanja nastala šteta za dužnika ili za potencijalnu stečajnu masu, privremeni stečajni upravnik mora podnijeti prijedlog stečajnom sudiji za privremenu obustavu poslovanja;
· Privremeni stečajni upravnik dužan je namiriti potraživanja koja zasnuje on ili stečajni dužnik uz njegovu suglasnost, osim ako je drugačije ugovoreno ili uređeno odredbama Zakona o stečaju F BiH;
· Privremeni stečajni upravnik dužan je dostaviti izvještaj stečajnom sudiji o tome da li je stečajni dužnik, odnosno organ ovlašten za zastupanje stečajnog dužnika podnio prijedlog za otvaranje stečajnog postupka u roku od 60 dana od dana nastupanja platežne nesposobnosti;
· Privremeni stečajni upravnik nije dužan namiriti poreska i druga javna davanja nastala u ovom periodu, jer ona predstavljaju stečajna potraživanja u skladu sa članom 91. Zakona o stečaju F BiH;
· Privremeni stečajni upravnik ovlašten je ući u poslovne prostorije dužnika i provesti neophodne radnje;
· Tijela/organi dužnika koji je pravna osoba obavezni su dozvoliti privremenom stečajnom upravniku pregled poslovnih knjiga i poslovne dokumentacije dužnika;
· Privremeni stečajni upravnik dužan je stečajnom sudiji položiti račun i podnijeti izvještaj o svom radu za period privremene uprave;
· Privremeni stečajni upravnik ima pravo na naknadu koja se određuje u skladu sa Pravilnikom o naknadama i nagradama za rad stečajnog upravnika i članova odbora vjerovnika (Sl. novine F BiH br. 4/2022).

II. Naređuje se da pravne radnje stečajnog dužnika postaju pravno valjane samo uz prethodnu saglasnost privremenog stečajnog upravnika.

III. Određuje se mjera osiguranja pa se uslovljava svako raspolaganje stečajnog dužnika saglasnošću stečajnog suda. (čl. 62. st. 2. tač. b) Zakona o stečaju F BiH)

IV. Mjere pojedinačnog prinudnog izvršenja pokrenute protiv stečajnog dužnika se privremeno obustavljaju. (čl. 62. st. 4. Zakona o stečaju F BiH)

V. Pozivaju se svi vjerovnici stečajnog dužnika da privremenom stečajnom upravniku bez odlaganja priopće koje mjere osiguranja na predmetima imovine stečajnog dužnika oni zahtijevaju. Predmet na kome se zahtijeva mjera osiguranja, vrsta i osnova nastajanja prava osiguranja, kao i osigurano potraživanje moraju se naznačiti. 

VI. Ročište za ispitivanje uvjeta za otvaranje stečajnog postupka zakazuje se za dan, utorak, 22.12.2026. godine s početkom u 11:00 sati u Općinskom sudu u Mostaru, Maršala Tita br. 94, sudnica broj 41/1. 

1. Naređuje se Registru društava ovog suda da izvrši zabilježbu određenih mjera osiguranja iz ovog rješenja u registarskom ulošku stečajnog dužnika pod brojem MBS 1-886.

1. Pismeni otpravak Rješenja dostavit će se predlagatelju, privremenom stečajnom upravniku, u Službene novine F BIH, na oglasnu ploču suda i objaviti na web stranici suda, na internet stranici FIA-e te će se dostaviti i Registru suda radi zabilježbe.

Obrazloženje

Rješenjem broj: 58 0 St 308910 26 St od 08.10.2026. godine otvoren je prethodni stečajni postupak nad pravnom osobom REVITA PLANT „BUNA“ d.o.o. Buna, Buna bb, 88 000 Mostar, zakonski zastupnik - direktor Huskić Zlatku, JIB: 4227365740002, MBS 1-886, zastupan po punomoćniku Mirni Avdić, advokatu iz Mostara. Za  privremenog stečajnog upravnika imenuje se Elmedina Manso, Omladinska 39, Vogošća, Sarajevo. Naređuje se da pravne radnje stečajnog dužnika postaju pravno valjane samo uz prethodnu suglasnost privremenog stečajnog upravnika. Određene su mjere osiguranja da se uvjetuje svako raspolaganje stečajnog dužnika suglasnošću privremenog stečajnog upravnika i stečajnog suda, mjere pojedinačnog prinudnog izvršenja pokrenute protiv stečajnog dužnika su privremeno obustavljene, te su pozvani svi vjerovnici stečajnog dužnika da privremenom stečajnom upravniku bez odlaganja priopće koje mjere osiguranja na predmetima imovine stečajnog dužnika oni zahtijevaju. Ročište za ispitivanje uvjeta za otvaranje stečajnog postupka zakazuje se za dan, utorak 22.12.2026. godine. sa početkom u 11:00 sati. 

Podneskom od 14.10.2026. godine privremeni stečajni upravnik Elmedina Manso obavijestila je sud da ne može preuzeti prethodni stečajni postupak, obzirom da prema članu 76. Zakona o stečaju F BiH već je imenovana za stečajnog upravnika u dva predmeta pred Općinskim sudom u Sarajevu, zatim, da zbog udaljenosti stečajnog dužnika, nije u mogućnosti organizovati se da bi obavila postavljene zadatke obzirom da stanuje u Vogošći, a stalno je zaposlena i svakodnevno putuje u Olovo, te da ima više preuzetih predmeta za vještačenje pred drugim sudovima, kao i veliki broj zakazanih ročišta.

Obzirom na odredbe čl. 76. Zakona o stečaju F BiH, kojim je u stavu 1. propisano da stečajni upravnik može voditi dva stečajna postupka istovremeno, sud je na osnovu čl. 80. st. 4. kojim je propisano da ako postoje i opravdani razlozi, a koje je sud prihvatio kao takve, s obzirom na obrazloženje iz podneska, razriješio imenovanu Elmedinu Manso, te je imenovao novog privremenog stečajnog upravnika sa Liste stečajnih upravnika Federalnog ministarstva pravde, koja je objavljena na web stranici ministarstva i to Sinišu Lužaića. Ostale odredbe rješenja broj: 58 0 St 308910 26 St od 08.10.2026. godine ostale su na snazi, a prenijete su u ovo Rješenje radi procesno-ekonomskih razloga.



 STEČAJNI SUDIJA
				    Nedim Kurbegović	







POUKA O PRAVNOM LIJEKU: 

Protiv Rješenja o razrješenju dužnosti, privremeni stečajni upravnik može izjaviti žalbu, u roku od 8 dana, od dana dostave. Žalba ne odgađa izvršenje Rješenja.



